**«ТҮЛЕК 2022 – Жаңа Қазақстанның ертеңі» атты Қазақстан Республикасының жалпы білім беру ұйымдарында Балалар жылына арналған мектеп бітіру кештерін өткізу бойынша ұсыныстар**

**Мектеп бітіру іс-шарасы -** бұл кәсіби білім алу және ересектердің тәуелсіз өміріне көшу жолында 11 сынып түлегінің өміріндегі мектепшілік маңызды оқиға.

**Мектеп бітіру іс-шараларының мақсаты –** мектеп дәстүрлерінің сабақтастығын сақтау, отансүйгіштік пен әлеуметтік жауапкершілікті, ұстаздарға, ата-аналарға, мектепшілік достарына алғыс сезімін, туған мектепке деген құрмет пен сүйіспеншілікті қалыптастыру.

**Міндеттері:**

- қазақстандық мектеп түлектерінің имиджін арттыру;

- «Алтын белгі» және ерекше үлгідегі аттестат иелерін марапаттау арқылы білімді ұлт идеясын насихаттау;

- болашақ мамандықты таңдау мақсатында кәсіби бағдар беру жұмысын белсендіру;

- жетім және ата-анасының қамқорлығынсыз қалған түлектерге қолдау көрсету;

- мектеп бітіру іс-шараларын БАҚ-та ақпараттық қамтамасыз ету және ауқымды жариялау.

**Мектеп бітіру іс-шаралары**

* Соңғы қоңырау мерекесі – 2022 жылғы 25 мамыр;
* Аттестат берудің салтанатты шарасы – 2022 жылғы 16-17 маусым;

Мектеп бітіру іс-шаралары міндетті түрде мектеп қабырғасында өткізілуі тиіс.

**Мектеп бітіру іс-шараларына қатысушылар:**

Мектептің педагогикалық ұжымы, түлектер, түлектердің ата-аналары, педагогикалық еңбек ардагерлері, қамқоршылық кеңес мүшелері, облыстардың, Нұр-сұлтан, Алматы және Шымкент қалаларының білім басқармаларының, білім бөлімдерінің, мүдделі мемлекеттік органдардың өкілдері.

**Мектеп бітіру іс-шаралары:**

- мектеп бітіру іс-шараларын **міндетті түрде** мектеп қабырғасында және мектеп ауласында өткізіледі;

- әлеуметтік осал отбасылар мен балаларға көмек көрсету бойынша түлектердің «Балаларға мейірімді жүректен», «Туған елге тағзым» қайырымдылық бастамаларына, «Мектепке сый» ағаш отырғызу, «Кітап сыйла мектепке», «Алғашқы ұстазыма алғыс!» акцияларына қолдау көрсетіледі.

**Педагогикалық этика және сыбайлас жемқорлықтың алдын алу мақсатында:**

- мектеп бітіру іс-шараларына дайындық барысында әрбір түлекке жеке көзқарас қағидаларын сақтау;

- мектептің қамқоршылық кеңесі түлектердің ата-аналарымен киім алуға шығындардың қажетсіздігі туралы түсіндіру жұмысын жүргізу.

**Рұқсат етілмейді:**

 - іс-шара өткізуге аниматорлар, мерекелік агенттіктер, жеке студияларды тартуға;

 - мектеп бітіру кешін сән-салтанатты өткізуге;

 - салтанатты дастархан ұйымдастыруға;

 - прокатқа машина алу арқылы қала ішінде экскурсия өткізу;

- әкімшілік және педагогикалық қызметкерлерге сыйлықтарға ақшалай қаражат жинауға жол беруге;

- мектеп бітіру іс-шарасын мейрамханаларда, кафелерде және басқа көңіл көтеретін орындарда өткізуге.